Ego Petrus, comes Autissiodori et et marchio Namurcensis, notum facio universis, presentibus et futuris, quod promisi domino meo, Willelmo, Autissiodorensi episcopo, quod capellam quam edificavi in domo mea juxta Sanctum-Anastasium nulli dabo per quem ecclesia Sancti-Gervasii, de cujus parrochia dicta capella esse dignoscitur, jus suum in aliquo perdat quotiens capellanus meus mutabitur, antequam in dicta capella divina celebret, jurabit quod ibidem bona fide jus dicte ecclesie custodiet et salvabit. In cujus rei memoriam et confirmationem, presentem cartulam sigilli mei munimine roboravi. Actum, anno Domini Mº CCº quinto-decimo.